b"\n_START_ARTICLE_\nThe Painted Veil\n_START_SECTION_\nArgument\n_START_PARAGRAPH_\nWalter Fanes \xc3\xa9s un metge i un bacteri\xc3\xb2leg investigador que s'enamora de Kitty una jove capriciosa de bona fam\xc3\xadlia, que cansada de suportar les indirectes dels seus pares sobre la seva solteria es casa   sense pensar-s'ho gaire amb Walter. La parella se'n va a viure a Xangai on Kitty s'enamora de Charles Townsend. Walter, en descobrir la infidelitat, vol divorciar-se per\xc3\xb2 ella, sabent que si no es produeix per iniciativa seva quedar\xc3\xa0 malparada li demana que no ho faci. Finalment, Walter accepta esperar per\xc3\xb2 amb una condici\xc3\xb3: que Charlie, es divorci\xc3\xaf de la seva dona i es casi amb Kitty, ruptura que no estar\xc3\xa0 disposat dur a terme. El metge, trasbalsat, s'ofereix com a voluntari per anar a un poble de l'interior de la Xina on una epid\xc3\xa8mia de c\xc3\xb2lera est\xc3\xa0 delmant la poblaci\xc3\xb3. Kitty, malgrat la por, l'acompanyar\xc3\xa0 en un llarg i pen\xc3\xb3s viatge. Tenen com a ve\xc3\xaf un brit\xc3\xa0nic  que viu amb una jove xinesa. Kitty s'avorreix molt\xc3\xadssim i viu amb tristor el silenci del seu marit. En l'ambient es palpa el ressentiment dels xinesos, que es va estenent per tot el pa\xc3\xads, arran la repressi\xc3\xb3, amb v\xc3\xadctimes mortals,  dels occidentals contra vaguistes xinesos a Xangai (fets que ocorren  a la d\xc3\xa8cada dels anys 20 del segle passat). Walter \xc3\xa9s concentrat en la seva feina, enamorat encara de la seva esposa que acabar\xc3\xa0 col\xc2\xb7laborant com a professora en un centre on les monges tenen cura de nens. Les religioses l'admiren per ser l'esposa d'un metge que es lliura en cos i \xc3\xa0nima a ajudant els malalts per l'epid\xc3\xa8mia.Amb el temps, ella s'adona que cada vegada m\xc3\xa9s estima el seu marit. Walter nota que la seva muller no era tan superficial com pensava i, finalment, l'atracci\xc3\xb3 f\xc3\xadsica tamb\xc3\xa9  arriba. Ella li explica que est\xc3\xa0 embarassada per\xc3\xb2 que t\xc3\xa9 dubtes sobre qui \xc3\xa9s realment el pare. Ell accepta.malgrat tot, comportar-se com un veritable pare de la criatura.  El seu sacrifici li origina contraure la malaltia. Quan Kitty, ja v\xc3\xaddua, torna a Londres,i fortu\xc3\xaftament troba Charlie que intenta restablir la relaci\xc3\xb3 per\xc3\xb2 ella el rebutja."